Graeme Ballard

Graeme Ballard (født 19. juni 1979) er en engelsk handikappet friidrettsutøver, som konkurrerer i sprintløp. Han konkurrerer i klassen T36, som er en av klassene for utøvere med cerebral parese. 

 Karriere 
Ballard deltok i sine første paralympiske leker ved Paralympiske sommerleker 2004 i Athen. Her fikk han bronse på 200 meter, der So Wa Wai vant gull med ny paralympisk rekord.BBC Sport - Roberts leads golden haul, besøkt 1. oktober 2012. Han deltok også på 100 meter, der han kom på 6.-plass.BBC Sport - Miller collects club gold, besøkt 2. oktober 2012. 

Ved VM i friidrett for handikappede 2006, som ble arrangert i Assen i Nederland, fikk han sølv på 100 meter, bak So Wa Wai. Ballard løp på 12,52, mens Wai løp på 12,22 sekunder.United Kingdom Athletics - Gold, Silver and Bronze on Day Four, besøkt 2. oktober 2012.Team Thomas - Athletics - Men's 100m - T36 - Final, besøkt 2. oktober 2012. Han deltok også på 200 meter, men tiden hans på 25,77 holdt bare til fjerdeplass. 

I 2008 deltok han ved Paralympiske sommerleker i Beijing. Her kom han på 8.-plass på 100 og 400 meter, og 6.-plass på 200 meter.British Paralympic Association - Graeme Ballard, besøkt 2. oktober 2012.

Han deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. På 100 kom han på 5.-plass, med tiden 12,57. Også på 200 meter kom han på 5.-plass, med tiden 25,42 sekunder.IPC - Results Book from 2011 IPC Athletics World Championships (PDF), besøkt 2. oktober 2012

I 2012 fikk han to medaljer ved EM i friidrett for handikappede, som ble arrangert i Stadskanaal i Nederland. På 200 meter fikk han sølv, og på 100 meter bronse. Han løp på 25,19 på 200 meter, og ble slått av ukrainske Roman Pavlyk. På 100 meter vant han sin semifinale, med tiden 
12,66, men Jevgenij Sjvetsov (12,16) og Roman Pavlyk (12,44) i finalen, der han løp på 12,49.IPC Athletics European Championship Stadskanaal -  BALLARD Graeme , besøkt 2. oktober 2012.

Ved Paralympiske sommerleker 2012 i London vant han sølv på 100 meter. Han løp på 12,24 i finalen, og ble slått av russiske Jevgenij Sjvetsov, som løp på 12,08, som var ny paralympisk rekord. På 200 kom han på 4.-plass, med tiden 25,20. Hans landsmann Ben Rushgrove fikk bronse, med ny personlig rekord på 24,83.

 Referanser 

 Eksterne lenker 
 Profil hos IPC
 London 2012 - Graeme Ballard
 London 2012 - Athletics - Men's events (resultater PL 2012)

Kategori:Britiske sprintere
Kategori:Britiske handikappidrettsutøvere
Kategori:Deltakere for Storbritannia under Paralympiske sommerleker 2012
Kategori:Deltakere for Storbritannia under Paralympiske sommerleker 2008
Kategori:Deltakere for Storbritannia under Paralympiske sommerleker 2004
Kategori:Fødsler i 1979